ভেনেরা ৮
ভেরেনা ৮ (রুশ: Венера 8; অর্থ: ভেনাস ৮), হলো ১৯৭২ সালে মহাশূণ্যে প্রেরণ করা একটি সোভিয়েত নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এটি শুক্র পৃষ্ঠে সফলভাবে অবতরণ করা দ্বিতীয় রোবোটিক স্পেস প্রোব। ভেনেরা ৮ ছিলো শুক্রের একটি বায়ুমণ্ডলীয় প্রোব এবং অবতরণ যান। এতে গবেষণার জন্য প্রেরিত যন্ত্রের মধ্যে ছিলো তাপমাত্রা, চাপ এবং আলোক সেন্সরের পাশাপাশি একটি অল্টিমিটার, গামা রে স্পেকট্রোমিটার, গ্যাস বিশ্লেষক এবং রেডিও ট্রান্সমিটার।